|  |  |  |  |  |
| --- | --- | --- | --- | --- |
| Bilag 5.1. Indstilling til proces og form for årsrapport 2024 | | | Mødedato: 4.12.2024 | |
| **Punkt: 5.** | Årsrapport 2024 inkl. bestyrelsens beretning | | | |
| **Ansvarlige i bestyrelsen:** | Torsten og Camilla | **Ansvarlige i sekretariatet**: | | Nicolai, Maya, Helene |
| **Beslutning:** | Bestyrelsen godkender **format** for årsrapport 2024. Dette indbefatter at de nuværende formater (*Status og Perspektiver* samt rapporteringen om Civilsamfundspuljen PLUS til UM) erstattes med en sammenhængende årsrapport, der indeholder ’bestyrelsens beretning’, som max vil fylde to sider. Læs mere under ’baggrund’.  Bestyrelsen godkender **proces** for færdiggørelse af årsrapport inkl. bestyrelsens beretning. En proces der skal understøtte, at årsrapporten samlet kan udgives i printet version til CISUs Generalforsamling 2025. Se forslag til proces under baggrund. | | | |
| **Baggrund** | **Årsrapportens format**  CISU leverer hvert år en rapport til Udenrigsministeriet om Civilsamfundspuljen PLUS, samt udarbejder årsskriftet *Status og Perspektiver*. Disse rapporter har opfyldt formelle krav og kommunikeret CISUs arbejde og resultater. Desuden har vi lavet en række bilag til Generalforsamlingen, der også reflekterer prioriteter og arbejde hos CISU.  Med årsrapporten samler vi disse rapporteringsformater i en mere strategisk, helhedsorienteret og visuelt stærk årsrapport, som både kan styrke CISUs interne og eksterne positionering.   * Rapporten erstatter de nuværende formater (*Status og Perspektiver* samt rapporteringen om Civilsamfundspuljen PLUS) for at skabe en sammenhængende, effektiv og synlig kommunikation af resultater og forandringer. * Rapporten kommunikerer impact og forandring med fokus på, hvad CISU bidrager til, både medlemmernes indsatser i det globale Syd og i Danmark, og bestyrelsens og Sekretariatets arbejde i det forgangne år. * Rapporten henvender sig målrettet til: 1) Beslutningstagere, hvor vi vil synliggøre CISU som en central aktør og civilsamfundets vigtige rolle, 2) CISUs medlemsorganisationer, der kan se styrken af deres fælles indsats og opdage nye muligheder, 3) Fonde, der anerkender civilsamfundet som en strategisk partner. * Rapporten inkluderer bestyrelsens skriftlige beretning, som understøtter CISUs fortælling relateret til nuværende strategi og viser resultater vedr. årets fokus: CISUs kernefortælling, fuldførelse af civilsamfundspuljereformproces samt ressourcemobilisering. (Denne del af årsrapporten skal i sammenhæng med bestyrelsens mundtlige beretning endelig godkendes af CISUs generalforsamling).   Årsrapporten giver et overblik over CISUs resultater og de skabte forandringer, synliggør civilsamfundets betydning på politisk niveau, deler historier om medlemmernes mange indsatser. Den udgives i trykt og digital form til generalforsamlingen.  **Proces for færdiggørelse af bestyrelsens skriftlige beretning 2024-25:**   * **4. december 2024**: Bestyrelsen kommer med input til indhold i beretningen * **Dec-Jan**: Sekretariatet skriver på baggrund af bestyrelsens input forslag til beretningen * **31. januar:** Bestyrelsen godkender den skriftlige beretning * **Efterfølgende:** Indhold i den mundtlige beretning, som supplerer den skriftlige vil blive drøftet på et senere bestyrelsesmøde.   Bestyrelsens skriftlige og mundtlige beretning skal godkendes af CISUs Generalforsamling 26.april 2025. | | | |
| Budgetmæssige konsekvenser: | Opsætning, grafik: 36.750 incl. moms  Tryk: 15.250 incl. moms | | | |
| Bilag: |  | | | |